O‘zbek-qirg‘iz chegarasida begona pasportga ega rossiyalik ayol ushlandi

O‘zbek-qirg‘iz chegarasida o‘ziga tegishli bo‘lmagan pasport bilan chegarani kesib o‘tishga uringan,1982-yilda tug‘ilgan Rossiya fuqarosi bo‘lgan ayol qo‘lga olindi, deb xabar beradi KNews.

Ayol nazoratdan o‘tayotganda 1985-yilda tug‘ilgan Qirg‘iziston fuqarosi A.S.ga tegishli pasportni ko‘rsatgan.
“Ayol pasportdagi rasmiga o‘xshamagani uchun chegarachilarda shubha uyg‘otgan. So‘roq paytida ayol asabiylashgan va pasportdagi imzoni qo‘ya olmagan. Ayol birozdan so‘ng pasport uning singlisiga tegishli ekanligini aytgan”, — deyiladi xabarda.